**ПРОЕКТ!**

**ЗАКОН ЗА ИЗМЕНЕНИЕ И ДОПЪЛНЕНИЕ НА**

**ЗАКОНА ЗА КАДАСТЪРА И ИМОТНИЯ РЕГИСТЪР**

В сила от 01.01.2001 г.

Обн. ДВ, бр. 34 от 2000 г., изм. ДВ, бр. 45 от 2002 г., изм. ДВ, бр. 99 от 2002 г., изм. ДВ, бр. 36 от 2004 г., изм. ДВ, бр. 39 от 2005 г., изм. ДВ, бр. 105 от 2005 г., изм. ДВ, бр. 29 от 2006 г., изм. ДВ, бр. 30 от 2006 г., изм. ДВ, бр. 57 от 2007 г., изм. ДВ, бр. 59 от 2007 г., изм. ДВ, бр. 36 от 2008 г., изм. ДВ, бр. 91 от 2008 г., изм. ДВ, бр. 80 от 2009 г., изм. ДВ, бр. 19 от 2011 г., изм. ДВ, бр. 39 от 2011 г., изм. ДВ, бр. 38 от 2012 г., изм. ДВ, бр. 15 от 2013 г., изм. ДВ, бр. 66 от 2013 г., доп. ДВ, бр. 109 от 2013 г., изм. и доп. ДВ, бр. 49 от 2014 г., изм. ДВ, бр. 98 от 2014 г., изм. ДВ, бр. 61 от 2015 г., изм. и доп. ДВ, бр. 27 от 2016 г., изм. и доп. ДВ, бр. 57 от 2016 г., изм. ДВ, бр. 58 от 2017 г., доп. ДВ, бр. 103 от 2017 г., изм. и доп. ДВ, бр. 42 от 2018 г., изм. и доп. ДВ, бр. 41 от 2019 г., изм. и доп. ДВ, бр. 44 от 2019 г., доп. ДВ, бр. 16 от 2021 г., изм. ДВ, бр. 102 от 2022 г., изм. и доп. ДВ, бр. 8 от 2023 г.изм. ДВ. бр.102 от 2023г.

**§1.** В чл. 10, ал. 3 се отменя.

**§2.** В чл. 13 се правят следните изменения и допълнения:

1. в ал. 1 думите „за определените им райони от територията на страната“ се заличават.

2. създава се нова ал. 2:

„(2) Службите по геодезия, картография и кадастър осъществяват дейностите по създаване на кадастралната карта и кадастралните регистри съгласно този закон, за определените им райони от територията на страната.“

3. досегашната ал. 2 става ал. 3 и се изменя така:

„(3) Службите по геодезия, картография и кадастър извършват дейностите по поддържане в актуално състояние на кадастралната карта и кадастралните регистри и по административно обслужване съгласно този закон за територията на цялата страна.“

**§3.** В чл. 16, ал. 3, след думите „поземлен имот,“ се добавя „удостоверения за идентичност на недвижим имот“.

**§4.** В чл. 17, ал. 1, т. 1, б. „б“, след думата „картографията“ се поставя запетая и се добавя „придобит след датата на дипломиране“.

**§5.** В чл. 18 се правят следните изменения и допълнения:

1. алинея 3 се изменя така:

„(3) Когато не са налице законните условия, изпълнителният директор на Агенцията по геодезия, картография и кадастър отказва вписването. Отказът се съобщава писмено на кандидата.“

2. в ал. 4, изречение първо се изменя така:

„Отказът за вписване на кандидата в съответния регистър може да се обжалва пред съответния административен съд, в двуседмичен срок от съобщаването му.“

**§6.** В чл. 19 се създава ал. 4 със следното съдържание:

„(4) Административните органи, лицата, осъществяващи публични функции, организациите, предоставящи обществени услуги, и органите на съдебната власт, пред които следва да се установят обстоятелства, вписани в регистър по чл. 12, т. 8, или на които са необходими данни, налични в съответния регистър, приемат удостоверяването на обстоятелствата и данните с писмено посочване в съответното искане и/или заявление, уведомление, декларация или друг документ, с който започва съответното производство, без да изискват от заявителите и/или подателите представяне на доказателства за вписани в регистъра обстоятелства и данни.“

**§7.** В чл. 20 се създават ал. 6 и 7 със следното съдържание:

„(6) Правоспособното лице предоставя на Агенцията по геодезия, картография и кадастър полица за сключена застраховка „Професионална отговорност“.

(7) Организаторите на курсовете за поддържане и повишаване на квалификацията предоставят на Агенцията по геодезия, картография и кадастър информация за правоспособните лица, успешно преминали курсовете по ал. 5, за отразяването ѝ в регистъра по чл. 12, т. 8.“

**§8.** В чл. 21, ал. 5, думите „чл. 18, ал. 3 и 4“ се заменят с „чл. 18, ал. 4“.

**§9.** В чл. 26, ал. 3, думата „службата“ се заменя с „Агенцията“.

**§10.** В чл. 28, ал. 1 се изменя така:

„(1) Кадастралната карта и кадастралните регистри се създават, поддържат и съхраняват в цифров вид.“

**§11.** В чл. 29 се правят следните изменения и допълнения:

1. в ал. 1 се създава т. 7 със следното съдържание“

„7. зоните на ограничения и номерата им.“

2. ал. 2 се отменя.

**§12.** В чл. 30, ал. 1 се създава т. 5 със следното съдържание:

„5. зоните на ограничения“.

**§13.** Член 31а се изменя така:

„Чл. 31а. (1) Зони на ограничения върху поземлени имоти, които произтичат от сервитут или ограничение, възникнало въз основа на нормативен акт, административен акт или договор, се отразяват в кадастъра, а в случаите, когато това е предвидено в нормативен акт, и в специализираните карти и регистри по чл. 32.

(2) Данните за зоните на ограничения по ал. 1 се предоставят на Агенцията по геодезия, картография и кадастър по реда на глава шеста от органите и лицата, които ги създават и поддържат.

(3) Органите и лицата, които създават и поддържат данните за зоните на ограничения, носят отговорност за актуалността и точността им.

(4) Други органи и лица могат да предоставят данните по ал. 1 след съгласуването им за актуалност и точност от органите и лицата по ал. 2.

(5) Данните за зоните на ограничения се предоставят в цифров вид във формата по чл. 12, т. 5. Данните за зоните на ограничения са част от данните в информационните системи на кадастъра и имотния регистър.“

**§14.** В чл. 32 се правят следните изменения и допълнения:

1. В ал. 4 се добавя второ изречение със следното съдържание:

„В заповедта на възложителя се определят условията и редът за работата на комисията. Решенията се приемат с мнозинство от повече от половината от състава на комисията.“;

1. Алинея 5 се отменя;
2. Алинея 8 се отменя.
3. Алинея 9 придобива следния вид:

„(9) Лицата по ал. 1 са длъжни да предоставят публичен достъп до специализираните карти, регистри и информационни системи за извършване на справки и проверки, както и за получаване на специализираните данни, които набират и поддържат в актуално състояние. Общините и експлоатационните дружества осигуряват помежду си безвъзмезден достъп до специализираните карти, регистри и информационни системи или чрез своя електронна платформа, в срок от 7 дни след поискването му. Извън случаите по предходното изречение, достъпът до данните по ал. 1, т. 1 се осъществява по електронен път чрез информационния портал на Единната информационна точка.“

**§ 15.** В чл. 34 се създава ал. 7 със следното съдържание:

„(7) За изпълнение на правомощията на експлоатационните дружества в областта на инвестиционното проектиране и в процеса на строителство на елементи на техническата инфраструктура, общините осигуряват безвъзмезден достъп до специализираните карти по ал. 1.“

**§16.** В чл. 35 се правят следните изменения и допълнения:

1. в ал. 2, изречение първо се изменя така:

„Заповедта по ал. 1 съдържа наименованието и границите на района, за който ще се изработват кадастрална карта и кадастрални регистри и правоспособното лице, на което се възлага изработването на кадастрална карта и кадастрални регистри.“

2. ал. 3 се изменя така:

„(3) Заповедта по ал. 1 се обнародва в "Държавен вестник", разгласява се чрез два централни всекидневника и се обявява на подходящи места с публичен достъп в сградата на съответната служба по геодезия, картография и кадастър, общината и кметството и на електронната страница на Агенцията по геодезия, картография и кадастър. Разгласяването и обявяването се извършват в 5-дневен срок от обнародването на заповедта в "Държавен вестник".“

**§17.** В чл. 39 се създава ал. 4 със следното съдържание:

„(4) Лицето, определено със заповедта по чл. 35, ал. 2 представя в Агенцията по геодезия, картография и кадастър график за извършване на геодезическите измервания и за събиране на документите за собственост, необходими за изработване на кадастралната карта и кадастралните регистри, съгласуван със службата по геодезия, картография и кадастър. Графикът се обявява от правоспособното лице, съвместно със службата по геодезия, картография и кадастър, на подходящи места с публичен достъп в сградата на съответната служба по геодезия, картография и кадастър, общината и кметството, както и на електронната страница на Агенцията по геодезия, картография и кадастър. Графикът се обявява не по-късно от 14 дни, преди започване на геодезическите измервания.“

**§18.** В чл. 43, ал. 1, т. 6 се изменя така:

„6. границите и/или очертанията на сгради и съоръжения на техническата инфраструктура, в които има самостоятелни обекти, от:“

**§19.** В чл. 44 се извършват следните изменения и допълнения:

1. Алинея 1 се изменя така:

„(1) Очертанията на самостоятелните обекти в сгради и в съоръжения на техническата инфраструктура се установяват по строителните книжа, по граници, описани в актовете за собственост, и чрез измервания на място.“

2. Алинея 2 се отменя.

**§20.** В чл. 47 се правят следните изменения и допълнения:

1. Алинея 1 се изменя така:

„(1) Възраженията се разглеждат от комисия в състав: председател - началникът на службата по геодезия, картография и кадастър, и членове: представители на службата по геодезия, картография и кадастър, общинската администрация, областната администрация, Областната дирекция „Земеделие“, общинската служба по земеделие, Изпълнителната агенция по горите и на други заинтересувани административни органи.“

2. Създава се ал. 4 със следното съдържание:

„(4) Със заповедта по ал. 2 се определят поименно титулярите и по един резервен член. Когато титулярът и неговият заместник не могат да участват в заседание на комисията, мястото им се заема от лице, определено от ръководителя на административния орган, чийто представител е лицето. Решенията се приемат с мнозинство от повече от половината от състава на комисията по ал. 1.“

**§21.** В чл. 49а, ал. 7 придобива следни вид:

„(7) Службата по геодезия, картография и кадастър, в 7-дневен срок от издаването на заповедта по ал. 3, уведомява по електронен път по реда на Закона за електронното управление Агенцията по вписванията, общинската администрация и общинската служба по земеделие, по местонахождение на имота, че са одобрени кадастрална карта и кадастрални регистри.“

**§22.** В чл. 49б думите „от кадастралната карта“ се заличават и след думите „скици-проекти“ се добавя „и схеми-проекти“.

**§23.** В чл. 51 се правят следните изменения и допълнения:

1. В ал. 1:

а) точка 1 се изменя така:

„1. изменения в границите на поземлените имоти, настъпили след влизане в сила на кадастралната карта;“

б) създават се т. 4, т. 5 и т. 6 със следното съдържание:

„4. новопостроени, съществуващи, изменени или премахнати сгради и самостоятелни обекти в сгради или в съоръжения на техническата инфраструктура;

5. изменения в данните, подлежащи на записване в кадастралните регистри;

6. зони на ограничения“

2. Алинея 2 се изменя така:

„(2) Измененията в кадастралната карта и кадастралните регистри по ал. 1 се извършват от служба по геодезия, картография и кадастър.“

3. В ал. 3, думите „ведомство или община“ се заменят с „административен орган“.

4. Създава се нова ал. 4 със следното съдържание:

„(4) За започване на производство по изменение на кадастралната карта и кадастралните регистри, заинтересованите лица се уведомяват по реда на АПК. Тази разпоредба не се прилага в случаите на ал. 1, т. 5 и т. 6 и чл. 52, ал. 2.“

5. Досегашните ал. 4 и 5 стават съответно ал. 5 и 6.

6. Досегашната ал. 6 става ал. 7 и в нея, изречение първо се изменя така:

„За извършване на измененията в кадастралната карта се изработва проект в цифров вид във формата по чл. 12, т. 5, в който новообразуваните имоти са индивидуализирани с граници/очертание и идентификатор, а зоната на ограничение с граници/очертание и номер.“

7. Досегашната ал. 7 става ал. 8 и в нея думите „ал. 5“ се заменят с „ал. 7“.

8. Досегашната ал. 8 става ал. 9.

**§24.** В чл. 52, ал. 1 се правят следните изменения и допълнения:

1. Във въвеждащия текст на ал. 1, думата „Службата“ се заменя с „Агенцията“ и след думите „скица-проект“ се добавя „или схема-проект“.

2. Точка 2 се отменя.

3. Точка 3 се изменя така:

„3. промяна на граница на поземлен имот по взаимно съгласие на собствениците, в т.ч. за прилагане на влезлите в сила неприложени дворищнорегулационни планове съгласно §8, ал. 2, т. 1 от преходните разпоредби на Закона за устройство на територията;“

4. Точка 5 се изменя така:

„5. снабдяване с констативен нотариален акт“.

**§25.** В чл. 53а се правят следните изменения и допълнения:

1. Точка 3 се изменя така:

„3. нанасяне, разделяне, съединяване, заличаване, промяна на граници или очертания на сграда, съоръжение на техническата инфраструктура със самостоятелен обект или на самостоятелен обект в сграда или в съоръжение на техническата инфраструктура;“

2. В т. 5, б. „б“ се отменя.

3. Създава се т. 6 със следното съдържание:

„6. нанасяне или заличаване на зона на ограничение.“

**§26.** В чл. 53б се правят следните изменения и допълнения:

1. В ал. 2:

а) след думата „правоспособно“ се добавя „по кадастър“.

б) създава се второ изречение със следното съдържание:

„За констатиране на явна фактическа грешка, правоспособното лице изработва карта на контактната зона, списък на засегнатите имоти и проект за изменение на кадастралната карта, които се разглеждат от комисията по чл. 47, ал. 1 .“

2. Алинея 3 и ал. 4 се отменят.

3. Създават се нови ал. 5 и 6 със следното съдържание:

„(5) Комисията по чл. 47, ал. 1 се произнася за всеки имот в обхвата на проекта за изменение на кадастралната карта и кадастралните регистри относно наличието или липсата на явна фактическа грешка. За имотите с констатирана явна фактическа грешка, комисията посочва основанието за обезщетяване или предлага провеждане на отчуждителна процедура по съответния приложим закон. Решенията на комисията се обективират в протокол. Решенията на комисията се приемат с мнозинство от повече от половината от състава на комисията.

(6) Въз основа на решенията на комисията, службата по геодезия, картография и кадастър приема, неприема или връща проекта за изменение на кадастралната карта за отстраняване на недостатъци.“

4. Досегашната ал. 5 става ал. 7 и в нея се изменя т. 2, като след думата „имота“ се поставя запетая и се добавя „както и за поземлени имоти, заети от линейни обекти на техническата инфраструктура.“

5. Досегашната ал. 6 става ал. 8.

6. Досегашната ал. 7 става ал. 9 и в нея думите „ал. 5, т. 1“ се заменят с „ал. 7, т. 1“.

7. Досегашната ал. 8 става ал. 10 и в нея думите „ал. 5, т. 2“ се заменят с „ал. 7, т. 2“.

8. Досегашната ал. 9 става ал. 11 и в нея думите „ал. 7 и 8“ се заменят с „ал. 9 и 10“.

**§27.** В чл. 54а се правят следните изменения:

1. В ал. 3, изречение четвърто, думите „които създават зони на ограничения“ се заличават;
2. Алинея 4 се изменя така:

„(4) Административните органи предоставят на Агенцията по геодезия, картография и кадастър измененията в основните кадастрални данни по чл. 27, ал. 1 и 3.“

**§28.** Създава се чл. 54г със следното съдържание:

„Чл. 54г. (1) В производствата по този закон и подзаконовите нормативни актове по неговото прилагане, когато следва да се установят обстоятелства, вписани в регистър, поддържан от първичен или централен администратор на данни по смисъла на Закона за електронното управление, Агенцията по геодезия, картография и кадастър се снабдява по служебен път с данни от тези регистри. Агенцията по геодезия, картография и кадастър не изисква от заявителите на административни услуги представяне на доказателства за вписани обстоятелства и данни в съответния регистър.

(2) Агенцията по геодезия, картография и кадастър, когато е необходимо за нуждите на съответното производство, по служебен път се снабдява с:

1. информация за вписани актове относно недвижимите имоти;

2. информация за гражданското състояние и родствените връзки между лицата за установяване на наследяване и/или удостоверения във връзка с наследяването.“

**§29.** Глава седма се изменя така:

„Глава седма. Предоставяне на услуги.

Чл. 55. (1) Агенцията по геодезия, картография и кадастър извършва административни услуги с данни от кадастралната карта и кадастралните регистри, като предоставя електронни документи и извършва изменения в кадастралната карта и кадастралните регистри. Измененията в кадастралната карта и кадастралните регистри се извършат по реда на глава шеста.

(2) Административните услуги се предоставят по искане от идентифициран заявител. При заявяване на административни услуги по електронен път, заявителят се идентифицира по реда на чл. 5, ал. 2 от ЗЕУ .

(3) Електронният документ съдържа код за достъп, чрез който се извършва проверка в информационната система на кадастъра за наличието и валидността на документа.

Чл. 55а. (1) Агенцията по геодезия, картография и кадастър предоставя вътрешни електронни административни услуги, определени в наредбата по чл. 58, ал. 1, на административните органи, органите на съдебната власт, лицата, осъществяващи публични функции и организациите, предоставящи обществени услуги, за изпълнение на правомощията им, определени в закон, без заплащане на държавна такса.

(2) Органите и лицата по ал. 1 не могат да изискват от гражданите и организациите документите, които получават като резултат от вътрешни електронни административни услуги.

Чл. 55б. (1) Общинските служби по земеделие и общинските администрации подпомагат службите по геодезия, картография и кадастър при административното обслужване на потребителите на кадастрални услуги.

(2) Общинските служби по земеделие подпомагат службите по геодезия, картография и кадастър, извън административните центрове на областите, за земеделски и горски територии с одобрени кадастрална карта и кадастрални регистри.

(3) Общинските администрации могат да подпомагат службите по геодезия, картография и кадастър, за територията на съответната община, за която има одобрени кадастрална карта и кадастрални регистри, въз основа на споразумение, сключено с Агенцията по геодезия, картография и кадастър.

(4) В случаите по ал. 2 и 3, изпълнителният директор на Агенцията по геодезия, картография и кадастър оправомощава със заповед служители на общинските служби по земеделие и на общинските администрации, определени от министъра на земеделието и храните, съответно от кмета на общината, които да извършват административното обслужване. Редът и условията за определяне на лицата, за оправомощаването и за прекратяването на правомощията им, се определят в наредбата по чл. 58, ал. 1.

(5) Условията, редът и услугите, които предоставят органите по ал. 2 и 3, се определят с наредбата по чл. 58, ал. 1, като условията и редът за предоставяне на услугите от органите по ал. 2 се съгласуват от министъра на земеделието и храните.

Чл. 56. (1) Правоспособни лица по кадастър, които са търговци или упражняват свободна професия, могат да подпомагат службите по геодезия, картография и кадастър при административното обслужване на потребителите на кадастрални услуги за териториите с одобрени кадастрална карта и кадастрални регистри.

 (2) Условията и редът за осъществяване и прекратяване на дейността по ал. 1, контролът върху нея и услугите, които предоставят правоспособните лица по кадастър, се определят с наредбата по чл. 58, ал. 1. Обстоятелството по ал. 1 се отбелязва в регистъра по чл. 12, т. 8.

Чл. 56а. При административно обслужване на потребителите с административни услуги, служители, определени от изпълнителния директор на Агенцията по геодезия, картография и кадастър, лицата по чл. 55б, ал. 4 и чл. 56, ал. 1 разпечатват получените електронни документи от информационната система на кадастъра на хартиен носител и удостоверяват, от името на Агенцията по геодезия, картография и кадастър, идентичността на съдържанието на електронния документ с разпечатаното копие на хартиения носител. За предоставените документи на потребителите на кадастрални услуги, оправомощените лица събират таксата, определена в тарифата по чл. 8, ал. 2.

Чл. 56б. (1) Валиден електронен документ се разпечатва на хартиен носител и се удостоверява само от служители на Агенцията по геодезия, картография и кадастър, от органите и лицата по чл. 55а, ал. 1, от лицата по чл. 55б, ал. 4 и чл. 56, ал. 1. Копието на хартиения носител, удостоверено относно идентичност със съдържанието на електронния документ, има силата на официален документ.

(2) Разпечатаният електронен документ на хартиен носител и удостоверен по реда на ал. 1 не подлежи на заверяване.

Чл. 56в. Удостоверения за идентичност на недвижим имот се издават от общините, когато е необходимо освен данните от кадастралната карта да бъдат използвани и данните от карти и планове по чл. 41, ал. 1, т. 1, както и данни, които се съдържат в предходни кадастрални и регулационни планове.

Чл. 57. (1) Кадастрални, геодезически и специализирани данни, създадени и/или съхранявани от Агенцията по геодезия, картография и кадастър, се предоставят за използване по реда и условията на този закон, подзаконовите нормативни актове по прилагането му или по реда на други специални закони.

 (2) Агенцията по геодезия, картография и кадастър предоставя безвъзмездно данни за точките от геодезическата основа чрез информационната система на кадастъра.

(3) Извън случаите на предходните алинеи, за използването на данните е необходимо съгласието на Агенцията по геодезия, картография и кадастър.

Чл. 58. (1) Условията, редът и сроковете, както и видът и съдържанието на услугите, които АГКК предоставя от кадастралната карта и кадастралните регистри, от Геокартфонда, от Регистъра на правоспособните лица и от специализираните карти и регистри по чл. 32 се определят с наредба, издадена от министъра на регионалното развитие и благоустройството.

(2) Съдържанието и изискванията за съставянето на балансите по чл. 12, т. 12, както и редът за предоставянето им, се определят със заповед на министъра на регионалното развитие и благоустройството.“

**§ 30.** В чл. 70, ал. 1 думите „в съответствие с програмата по чл. 94, ал. 2“ се заличават.

**§31.** В чл. 77 се извършват следните изменения и допълнения:

1. В ал. 2, т. 1 се отменя.

2. В ал. 3, думите „и справка по чл. 55, ал. 4“ се заменят с „документ, получен по реда на глава седма.“

**§32.** В чл. 82, ал. 5, думите „извършва служебно справки по чл. 55, ал. 4, в т.ч. за кадастрални карти и схеми“ се заменят със „заявява вътрешна електронна административна услуга съгласно чл. 55а.“

**§33.** В чл. 94 се правят следните изменения:

1. Алинея 2 се отменя.
2. В ал. 3 думите „Въз основа на годишната програма“ се заличават.
3. Алинея 4 и алинея 5 се отменят.

**§34.** В Допълнителни разпоредби се правят следните изменения и допълнения:

1. Точка 4 се отменя.

2. Точка 6 се изменя така:

„6. „цифров вид“ на кадастралната карта и кадастралните регистри, съответно на книгите по вписванията, е дигитален запис в определен формат на пълното им съдържание върху цифров носител, който позволява компютърна обработка;“

3. В т. 8, думите „от държавната геодезическа мрежа,“ се заличават.

4. В т. 9 се създава второ изречение със следното съдържание:

„Явна фактическа грешка е и съществуващ на терена траен топографски обект с естествен или изкуствен произход в неурбанизирана територия, определен чрез геодезически измервания, който не е отразен в плановете и картите, одобрени и поддържани по реда на Закона за собствеността и ползването на земеделските земи и Закона за възстановяване на собствеността върху горите и земите от горския фонд, до одобряване на кадастралната карта и кадастрални регистри по реда на ЗКИР“.

5. В т. 16, думите „и очертанията на недвижимите“ се заменят с „на поземлените“.

6. Създават се точки 23, 24 и 25 със следното съдържание:

„23. „Административен орган“ е органът, който принадлежи към системата на изпълнителната власт, както и всеки носител на административни правомощия, овластен въз основа на закон.

24. „Вътрешна електронна административна услуга“ е вътрешна административна услуга по смисъла на §1, т. 3 от ДР на ЗЕУ, заявена и предоставена от разстояние, чрез използване на електронни средства.

25. „Електронен документ“ е електронен документ по смисъла на чл. 3, ал. 1 от Закона за електронния документ и електронните удостоверителни услуги.“

**§35.** В §4, т. 4 от Преходни и заключителни разпоредби, думите „удостоверението по чл. 54а, ал. 3“ се заменят с „удостоверение“.

**§36.** В §33 от ПЗР към ЗИДЗКИР, обн. ДВ, бр. 57 от 2016 г., се създава ал. 6 със следното съдържание:

„(6) Извън случаите по ал. 5, несъответствия в границите на поземлените имоти между урбанизирана и неурбанизирана територия се отстраняват по реда на чл. 53б.“

**§37.** Параграф 26 от ПЗР към ЗИДЗКИР, обн. ДВ, бр. 41 от 2019 г., в сила от 22.08.2019 г., се отменя.

**Преходни и Заключителни разпоредби**

**§38.**  В Закона за геодезията и картографията (Обн. ДВ, бр. 29 от 2006 г., изм. ДВ, бр. 57 и 109 от 2007 г., изм. ДВ, бр. 36 от 2008 г., изм. ДВ, бр. 19 и 74 от 2009 г., изм. ДВ, бр. 77 от 2010 г., изм. ДВ, бр. 77 от 2012 г., изм. ДВ, бр. 66 от 2013 г., изм. и доп. ДВ, бр. 109 от 2013 г., изм. и доп. ДВ, бр. 49 от 2014 г., изм. ДВ, бр. 98 от 2014 г., изм. ДВ, бр. 14 от 2015 г., изм. ДВ, бр. 58 от 2017 г., изм. и доп. ДВ, бр. 41 от 2019 г., изм. ДВ, бр. 15 и 102 от 2022 г., изм. ДВ. бр.102 от 2023г., изм. ДВ. бр.41 от 2024г.) се правят следните изменения и допълнения:

1. В чл. 6 се правят следните изменения и допълнения:

1.1. в ал. 4, т. 3 се заличава;

1.2. създава се ал. 5 със следното съдържание:

„(5) Агенцията по геодезия, картография и кадастър предоставя безвъзмездно на административните органи цифрови копия на материалите и данните, съхранявани в Геокартфонд, за изпълнение на правомощията им, произтичащи от закон.“

2. В чл. 22 се правят следните изменения:

2.1. алинея 1 придобива следния вид:

„(1) Агенцията по геодезия, картография и кадастър предоставя услуги от Геокартфонда при условията и по реда на наредбата по чл. 58, ал. 1 от Закона за кадастъра и имотния регистър.“

2.2. алинея 2 и ал. 4 се отменят.

3. В чл. 36, ал. 2, изречение трето се заличава.

4. В чл. 44, ал. 4, т. 3, думите „жалби на трети заинтересовани страни“ се заменят със „сигнали и жалби“.

5. В чл. 47, ал. 1, след думите „се образува по“ се добавя „сигнали и“.

**§39.** В чл. 30, ал. 5 от Закона за административното регулиране на производството на оптични дискове и матрици (Обн. ДВ, бр. 74 от 2005 г., изм. ДВ, бр. 105 от 2005 г., изм. ДВ, бр. 30 и 34 от 2006 г., изм. ДВ, бр. 84 от 2007 г., изм. ДВ, бр. 82 от 2009 г., изм. ДВ, бр. 25 и 77 от 2011 г., изм. ДВ, бр. 14 от 2015 г., изм. и доп. ДВ, бр. 63 от 2017 г., изм. ДВ, бр. 92 от 2017 г., изм. и доп. ДВ, бр. 103 от 2017 г., изм. ДВ, бр. 26 от 2020 г., изм. ДВ. бр.41 от 2024 г.) се изменя така:

„(5) Междуведомствената комисия по чл. 31 изисква по служебен път информация за наличие или липса на задължения по чл. 87, ал. 11 от Данъчно-осигурителния процесуален кодекс за съответния търговец и се снабдява по служебен път със скица от кадастралната карта и кадастралните регистри, като вътрешна електронна административна услуга по реда на Закона за кадастъра и имотния регистър.“

**§40.** В Закона за горите (Обн. ДВ, бр. 19 от 2011г., изм. ДВ, бр. 43 от 2011 г., изм. ДВ, бр. 38 от 2012 г., изм. и доп. ДВ, бр. 60 от 2012 г., изм. ДВ, бр. 82 и 102 от 2012 г., изм. ДВ, бр. 15 от 2013 г., изм. и доп. ДВ, бр. 27 от 2013 г., изм. ДВ, бр. 66 и 109 от 2013 г., изм. и доп. ДВ, бр. 28 от 2014 г., изм. ДВ, бр. 53, 61 и 98 от 2014 г., изм. и доп. ДВ, бр. 60 от 2015 г., изм. ДВ, бр. 79 от 2015 г., изм. и доп. ДВ, бр. 100 от 2015 г., изм. ДВ, бр. 13, 15, 57, 61 и 95 от 2016 г ., изм. и доп. ДВ, бр. 13 от 2017 г., изм. ДВ, бр. 58 от 2017 г., изм. и доп. ДВ, бр. 103 от 2017 г., изм. и доп. ДВ, бр. 17 от 2018 г., доп. ДВ, бр. 77 от 2018 г., изм. и доп. ДВ, бр. 83 от 2018 г., изм. ДВ, бр. 1 и 17 от 2019 г., изм. ДВ, бр. 21 от 2020 г., изм. и доп. ДВ, бр. 79 и 109 от 2020 г., доп. ДВ, бр. 21 от 2021 г., изм. ДВ, бр. 102 от 2022 г., изм. и доп. ДВ, бр. 11 от 2023 г., доп. бр. и 67 от 2023 г., изм. ДВ. бр.102 от 2023г., доп. ДВ. бр.106 от 2023г., изм. ДВ. бр. 67 от 2024 г.), се правят следните изменения и допълнения:

1. В чл. 32 се създава ал. 9 със следното съдържание:

„(9) Когато поземленият имот се намира в територия с одобрена кадастрална карта и кадастрални регистри, Изпълнителната агенция по горите се снабдява служебно със скица, като вътрешна електронна административна услуга по реда на Закона за кадастъра и имотния регистър.

2. В чл. 36 се създава ал. 13 със следното съдържание:

„(13) Когато поземленият имот се намира в територия с одобрена кадастрална карта и кадастрални регистри, органът по ал. 3 се снабдява по служебен път със скица и извлечение от кадастралния регистър на недвижимите имоти, като вътрешни електронни административни услуги по реда на Закона за кадастъра и имотния регистър.“

3. В чл. 55 се правят следните изменения и допълнения:

3.1. Алинея 3, т. 1 се изменя така:

„1. кадастрални данни за имота по кадастралната карта или по картата на възстановената собственост, а в случаите в които се засяга част от поземлен имот се предоставя комбинирана скица, изработена от правоспособно лице по кадастър“.

3.2. Създава се ал. 7 със следното съдържание:

„(7) Когато поземленият имот се намира в територия с одобрена кадастрална карта и кадастрални регистри, органът по ал. 1, т. 1-3 се снабдява по служебен път със скица и други документи, които се предоставят, като вътрешни електронни административни услуги по реда на Закона за кадастъра и имотния регистър.“

4. В чл. 56 се създава алинея 10 със следното съдържание:

„(10) Когато поземленият имот се намира в територия с одобрена кадастрална карта и кадастрални регистри, органът, дал предварително съгласуване за учредяване право на строеж, се снабдява по служебен път със скица и извлечение от кадастралния регистър на недвижимите имоти, като вътрешни електронни административни услуги по реда на Закона за кадастъра и имотния регистър.“

5. В чл. 62 се правят следните изменения и допълнения:

5.1. Алинея 3, т. 1 се изменя така:

„1. кадастрални данни за имота по кадастралната карта или по картата на възстановената собственост, а в случаите когато се засяга част от поземлен имот се предоставя комбинирана скица, изработена от правоспособно лице по кадастър“.

5.2. Създава се ал. 7 със следното съдържание:

„(7) Когато поземленият имот се намира в територия с одобрена кадастрална карта и кадастрални регистри, органът по ал. 1, т. 1-3 се снабдява по служебен път със скица и други документи, които се предоставят като вътрешни електронни административни услуги по реда на Закона за кадастъра и имотния регистър.“

6. В чл. 63 се правят следните изменения и допълнения:

6.1. Алинея 2, т. 1 се изменя така:

„1. кадастрални данни за имота по кадастралната карта или по картата на възстановената собственост, а в случаите по чл. 62, ал. 6 се прилага и комбинирана скица, изработена от правоспособно лице по кадастър, когато се засяга част от поземлен имот“.

6.2. Създава се ал. 12 със следното съдържание:

„(12) Когато поземленият имот се намира в територия с одобрена кадастрална карта и кадастрални регистри, органът по ал. 1, т. 1-3 се снабдява по служебен път със скица и други документи , които се предоставят като вътрешни електронни административни услуги по реда на Закона за кадастъра и имотния регистър.“

7. В чл. 70 се правят следните изменения и допълнения:

7.1. Алинея 2 се изменя така:

„(2) Когато заявлението по ал. 1 е за горски територии – държавна или общинска собственост, заявителят посочва кадастрални данни за имота по кадастралната карта или по картата на възстановената собственост, а в случаите в които се засяга част от поземлен имот се предоставя комбинирана скица, изработена от правоспособно лице по кадастър, и оценка на имота, а когато правото се учредява за извършване на дейности, свързани с търсене и проучване на подземни богатства по реда на Закона за подземните богатства, и :“

7.2. Създава се ал. 8 със следното съдържание:

„(8) Когато поземленият имот се намира в територия с одобрена кадастрална карта и кадастрални регистри, органът по ал. 1, т. 1-3 се снабдява по служебен път със скица и други документи , които се предоставят като вътрешна електронна административна услуга по реда на Закона за кадастъра и имотния регистър.“

8. В чл. 75 се създава ал. 5 със следното съдържание:

„(5) Когато поземленият имот се намира в територия с одобрена кадастрална карта и кадастрални регистри, органът по ал. 1, т. 1-2 се снабдява по служебен път със скица или скица-проект, като вътрешна електронна административна услуга по реда на Закона за кадастъра и имотния регистър. За снабдяване със скица-проект, собственикът или инвеститорът посочва идентификационни данни за проекта за изменение на кадастралната карта и кадастралните регистри, приет от Агенцията по геодезия, картография и кадастър.“

9. В чл. 77 се създава ал. 4 със следното съдържание:

„(4) Когато поземленият имот се намира в територия с одобрена кадастрална карта и кадастрални регистри, органът издал решението за предварително съгласуване се снабдява по служебен път със скица, като вътрешна електронна административна услуга по реда на Закона за кадастъра и имотния регистър.“

10. В чл. 81, ал. 3, т. 2 изменя така:

„2. списък, съдържащ кадастрални данни на имотите по кадастралната карта или картата на възстановената собственост – идентификатор или номер, адрес, площ, вид територия.“

11. В чл. 84, ал. 2 думите „и скица на имота“ се заличават.

12. В §1, т. 53 от Допълнителната разпоредба на Закона за горите се изменя така:

„53. "Скица-проект" е скица, по смисъла на наредбите, издадени на основание чл. 31, чл. 58, ал. 1 и § 4, ал. 1, т. 3 от Закона за кадастъра и имотния регистър, във връзка с възлагане на устройствени планове по реда на Закона за устройство на територията, както и с постановяване на административни актове по този закон.“

**§41.** В чл. 21 от Закона за опазване на земеделските земи (Обн. ДВ, бр. 35 от 1996 г., изм. ДВ, бр. 14 и 26 от 2000 г., изм. ДВ, бр. 28 от 2001 г., изм. ДВ, бр. 112 от 2003 г., изм. ДВ, бр. 18, 29 и 30 от 2006 г., изм. ДВ. бр.13 от 2007г., изм. ДВ. бр.64 от 2007г., изм. ДВ, бр. 36 и 43 от 2008 г., изм. ДВ, бр. 10 и 103 от 2009 г., изм. ДВ, бр. 87 от 2010 г., изм. ДВ, бр. 19 и 39 от 2011 г., изм. ДВ, бр. 22 и 38 от 2012 г., доп. ДВ, бр. 91 от 2012 г., доп. ДВ, бр. 27 от 2013 г., изм. ДВ, бр. 66 от 2013 г., изм. ДВ, бр. 98 от 2014 г., изм. ДВ, бр. 14 от 2015 г., изм. и доп. ДВ, бр. 61 и 100 от 2015 г., изм. ДВ, бр. 61 от 2016 г., изм. ДВ, бр. 58 и 96 от 2017 г., изм. и доп. ДВ, бр. 17, 77 и 83 от 2018 г., доп. ДВ, бр. 21 от 2021 г., изм. ДВ, бр. 102 от 2022 г., изм. и доп. ДВ, бр. 86 от 2023 г., изм. ДВ. бр.102 от 2023г., изм. и доп. ДВ. бр.106 от 2023г., изм. и доп. ДВ. бр.16 от 2024 г., доп. ДВ. бр.33 от 2024 г., изм. ДВ. бр.41 от 2024 г.) се създава ал. 6 със следното съдържание:

„(6) Когато поземлените имоти, за които ще се определя необходимата площадка, се намират в територия с одобрена кадастрална карта и кадастрални регистри, органите по чл. 19 и комисията по чл. 17, ал. 1 се снабдяват по служебен път със скица или скица-проект, като вътрешна електронна административна услуга по реда на Закона за кадастъра и имотния регистър. За снабдяване със скица-проект, собственикът или инвеститорът посочва идентификационни данни за проекта за изменение на кадастралната карта и кадастралните регистри, приет от Агенцията по геодезия, картография и кадастър.“

**§42.** В чл. 75, ал. 2 от Закона за подземните богатства (Обн. ДВ, бр. 23 от 1999 г., изм. ДВ, бр. 28 от 2000 г., изм. ДВ, бр. 108 от 2001 г., изм. ДВ, бр. 47 от 2002 г., изм. ДВ, бр. 86 от 2003 г., изм. ДВ, бр. 28 и 94 от 2005 г., изм. ДВ, бр. 30. 36 и 37 от 2006 г., изм. ДВ, бр. 55 от 2007 г., изм. ДВ, бр. 70 от 2008 г., изм. ДВ, бр. 19 и 82 от 2009г., изм. ДВ, бр. 46, 61 и 100 от 2010 г., изм. ДВ, бр. 19 от 2011 г., доп. ДВ, бр. 14 от 2012 г., изм. и доп. ДВ, бр. 45 от 2012 г., изм. ДВ, бр. 66 от 2013 г., изм. ДВ, бр. 98 от 2014 г., изм. ДВ, бр. 14 от 2015 г., изм. и доп. ДВ, бр. 56 от 2015 г., изм. и доп. ДВ, бр. 96 от 2017 г., изм. и доп. ДВ, бр. 77 от 2018 г., доп. ДВ, бр. 98 от 2018 г., изм. и доп. ДВ, бр. 79 от 2020 г., изм. и доп. ДВ, бр. 17 от 2021 г., изм. и доп. ДВ, бр. 86 от 2023 г.) се създава изречение трето със следното съдържание:

„Скицата–проект и извлечението от кадастралния регистър на недвижимите имоти се получават като вътрешна електронна административна услуга по реда на Закона за кадастъра и имотния регистър. За снабдяване със скица-проект, заинтересованата страна, на която са предоставени права за подземните богатства по чл. 2, ал. 1, т. 1 – 4, посочва идентификационни данни за проекта за изменение на кадастралната карта и кадастралните регистри, приет от Агенцията по геодезия, картография и кадастър.“

**§43.** В чл. 29, ал. 3, т. 2 от Закона за посевния и посадъчния материал (Обн. ДВ, бр. 20 от 2003 г., изм. ДВ, бр. 27 от 2005 г., изм. ДВ, бр. 30 и 97 от 2006 г., изм. ДВ, бр. 36 и 43 от 2008 г., изм. ДВ, бр. 25 и 41 от 2010 г., изм. ДВ, бр. 8 и 39 от 2011 изм. ДВ, бр. 28 от 2016 г., изм. ДВ, бр. 58 от 2017 г., изм. и доп. ДВ, бр. 17 от 2018 г., изм. и доп. ДВ, бр. 59 от 2019 г., доп. ДВ, бр. 51 от 2020 г., изм. ДВ, бр. 102 от 2022 г., изм. ДВ. бр.102 от 2023г.) се създава изречение второ със следното съдържание:

„Когато имотът попада в територия с одобрена кадастрална карта и кадастрални регистри, органът по ал. 1 се снабдява служебно със скица, като вътрешна електронна административна услуга по реда на Закона за кадастъра и имотния регистър.“

**§44.** (1) Започнатите производства по изменение на кадастралната карта и кадастралните регистри и по предоставяне на административни услуги към момента на влизане в сила на този закон се довършват по досегашния ред.

(2) Производството по изменение на кадастралната карта и кадастралните регистри, съответно за предоставяне на административни услуги, се счита за започнало, ако до датата на влизане в сила на този закон има регистрирано заявление за изменение на кадастралната карта и кадастралните регистри, съответно за предоставяне на административна услуга.

**§ 45.** Откритите, до влизане в сила на този закон,  структурни подразделения на службите по геодезия, картография и кадастър по чл. 10, ал. 3 от Закона за кадастъра и имотния регистър, продължават да действат до изтичане на срока на договора или споразумението, по силата на което са създадени, или до прекратяването им на друго основание, но не по-късно от 5 години от влизане в сила на този закон.

**§46.** В тримесечен срок от обнародването на този закон в "Държавен вестник" Министерският съвет привежда в съответствие с него тарифата по чл. 8, ал. 2 от Закона на кадастъра и имотния регистър.

**§47.** В тримесечен срок от обнародването на този закон в "Държавен вестник" министърът на регионалното развитие и благоустройството привежда подзаконовите нормативни актове по прилагането на Закона на кадастъра и имотния регистър в съответствие с този закон.

**§ 48.** В тримесечен срок от обнародването на този закон в "Държавен вестник" министърът на икономиката и индустрията, министърът на земеделието и храните и министърът на енергетиката, съобразно правомощията им, привеждат подзаконовите нормативни актове по прилагането на Закона за административното регулиране на производството на оптични дискове и матрици, Закона за горите, Закона за опазване на земеделските земи, Закона за подземните богатства и Закона за посевния и посадъчния материал, в съответствие с §39 - 43 на този закон.

**§49.** В срок до 5 години от влизането в сила на закона министърът на регионалното развитие и благоустройството извършва последваща оценка на въздействието му при условията и по реда, предвидени в Закона за нормативните актове.

**§50.** Законът влиза в сила три месеца след обнародването му в „Държавен вестник“, с изключение на § 32, който влиза в сила от 30 януари 2025 г.